ai4bharat/Pralekha huggingface dataset:
وزارت دفاع
دفاعی حصولیابیوں کے فروخت کار
نئی دہلی،02جنوری 2019؍رکشا راجیہ منتری ڈاکٹر سبھاش بھامرے نے آج لوک سبھا میں جناب سی مہیندرن کے سوال کے تحریری جواب میں بتایا ہے کہ گھریلو اور غیر ملکی فروخت کاروں سے اہم دفاعی سازوسامان کی حصولیابی کا کام، دفاعی حصولیابی ضوابط کے مطابق کیا جاتا ہے۔ گزشتہ تین برسوں کے دوران اور رواں مالی سال میں ماہ اکتوبر2018ءتک 121ٹھیکے بھارتی فروخت کاروں کے ساتھ طے پائے ہیں ، جن کی لاگت 73918 کروڑ روپے کے بقدر ہے اور 67 ٹھیکے غیر ملکی فروخت کاروں کے ساتھ طے پائے ہیں، جن کی لاگت 165590 کروڑ روپے کے بقدر ہے۔ ان کے تحت مسلح افواج کے لئے دفاعی سازو سامان مثلاً راڈاروں کی فراہمی، طیاروں کی فراہمی، راکٹ ، توپ خانے کے لئے توپوں کی فراہمی، ہیلی کاپٹروں، میزائل، بالسٹک میزائل ہیلمٹ، بلٹ پروف جیکیٹ ، اسلحہ جات، سیمولیٹر اور گولی بارود کی خریداری کی جانی ہے۔
دفاعی حصولیابی ضوابط یعنی ڈی پی پی 2016ءکے تحت دفاعی حصولیابی کے تمام تر ضابطے کو منظم اور سہل بنانے اور اسے ادارہ جاتی شکل دینے پر زور دیا جاتا ہے، تا کہ حکومت ہند کی جانب سے شروع کی گئی میک اِن انڈیا پہل قدمی کو فروغ دیا جاسکے اور اس کام کے لئے اندرون ملک تیار کئے گئے ڈیزائن اور دفاعی سازوسامان کی تیاری کے لئے مینوفیکچرنگ اور اس کی ترقی کو آگے بڑھایا جاسکے۔ وزارت دفاع نے ڈی پی پی 2016ءکے مقاصد کے حصول کا عہد کررکھا ہے اور ان تمام مقاصد کے حصول کے لئے ضروری اقدامات کررہی ہے۔
حکومت نے دفاعی شعبے میں کلیدی شراکت داری برائے شعبہ دفاع کے لئے پالیسی بھی مشتہر کی ہے، جس میں نجی شعبے کو اہم دفاعی پلیٹ فارموں اور سازو سامان کی تیاری میں شامل کرنے کے عمل کی حوصلہ افزائی کی گئی ہے۔ یہ حوصلہ افزائی چار مختلف شعبوں یعنی آب دوزوں کی تیاری، جنگی طیاروں، ہیلی کاپٹروں اور بکتر بند جنگی گاڑیوں ؍ دبابوں کے سلسلے میں کی گئی ہے۔
U: 31
(Visitor Counter : 61
پیٹرولیم اور قدرتی گیس کی وزارت
خام تیل کے اہمیت کے حامل کلیدی ذخائر
خام تیل کے اہمیت کے حامل کلیدی ذخائر
نئی دہلی ، 14 ،جولائی 2021 :
حکومت کے ہند کے تحت خصوصی مقصد کی تکمیل کے ایک ادارے ‘‘ انڈین اسٹراٹیجک پیٹرولیم ریزرو لمٹیڈ’’  نے تین مقامات یعنی  و شاکھا پٹنم  مینگلورو اور  پدور میں 5.33 ملین میٹرک ٹن  کی مجموعی صلاحیت کے ساتھ اسٹراٹیجک پیٹرلیم ریزرو  سہولیات قائم کی ہیں ۔20-2019 میں کھپت کی طرز کے مطابق مجموعی صلاحیت سے لگ بھگ 9.5 دن کی خام تیل کی ضروریات فراہم کئے جانے کا تخمینہ لگایا گیا ہے۔
اس کے علاوہ ملک میں تیل کی مارکیٹنگ کرنے والی کمپنیوں  کے پاس 64.5 دن تک کے لئے خام تیل اور پیٹرولیم سے متعلق مصنوعات کا ذخیرہ کرنے کی صلاحیت موجود ہے۔ اس لئے خام تیل اور پیٹرولیم سے متعلق مصنوعات کا ذخیرہ کرنے کی موجودہ قومی صلاحیت فی الحال 74 دن تک کی ہے۔
اپریل / مئی 2020 میں خام تیل کی قیمتوں میں کمی کا فائدہ اٹھا تے ہوئے ، اہمیت کے حامل پیٹرولیم کے ذخائر کو ان کی گنجائش کے لحاظ سے مکمل طور پر بھرلیا گیا تھا ۔ جس کی وجہ سے تقریباً پانچ ہزار کروڑ روپے قومی بچت ہوئی ہے۔
ایس پی آر پروگرام کے دوسرے مرحلے کے تحت حکومت نے جون 2018 مین دومقامات یعنی  اڈیشہ میں چنڈی خول  اور  کرناٹک میں پادور  میں 6.5 ملین میٹرک ٹن تک کا مجموعی ذخیرہ کرنے کی دو اضافی ایس پی آر سہولیات قائم کرنے کی اصولی طور پر منظوری دے دی تھی ۔ 20-2019 کی کھپت کی طرز کے مطابق ، 6.5 ملین میٹرک ٹن ایس پی آر سہولت کی بدولت لگ بھگ 12 دن تک بھارت کی خام تیل کی ضروریات پوری کرنے کا تخمینہ لگایا گیا ہے۔
پیٹرولیم اور قدرتی گیس کے مرکزی وزیر جناب دھر میندر پردھان نے آج راجیہ سبھا میں ایک تحریری جواب میں یہ جانکاری دی ہے۔
ش ح۔ع م۔ ر ب
U. NO. 6529
(Visitor Counter : 151
زراعت اور کاشتکاروں کی فلاح و بہبود کی وزارت
اسمارٹ فارمنگ
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ حکومت ملک میں زرعی شعبے میں ٹیکنالوجی کے استعمال اور اختراعات کے ذریعے سمارٹ فارمنگ کے طریقوں کو اپنانے کو فروغ دے رہی ہے۔ حکومت ایک ڈیجیٹل ایگریکلچر مشن  نافذ کر رہی ہے جس میں انڈیا ڈیجیٹل ایکو سسٹم آف ایگریکلچر ، کسانوں کا ڈیٹا بیس، یونیفائیڈ فارمرز سروس انٹرفیس ، نئی ٹیکنالوجی  پر ریاستوں کو فنڈنگ، مہالانوبس نیشنل کراپ فورکاسٹ سینٹر، کی اصلاح کرنا، مٹی کی صحت، زرخیزی اور پروفائل میپنگ شامل ہے۔ این ای جی پی اے پروگرام کے تحت ریاستی حکومتوں کو ابھرتی ہوئی ٹیکنالوجیز جیسے مصنوعی ذہانت اور مشین لرننگ ، انٹرنیٹ آف تھنگز ، بلاک چین وغیرہ کا استعمال کرتے ہوئے ڈیجیٹل زراعت کے پروجیکٹوں کے لیے فنڈنگ دی جاتی ہے۔ ڈرون ٹیکنالوجیز کو اپنایا جا رہا ہے۔ اسمارٹ فارمنگ کو فروغ دینے کے لیے، حکومت زرعی شعبے میں اسٹارٹ اپس کو فروغ دیتی ہے اور زرعی صنعت کاروں کو پروان چڑھاتی ہے۔ پردھان منتری کرشی سینچائی یوجنا  کے فی ڈراپ مور کراپ جزو کا مقصد مائیکرو اریگیشن ٹیکنالوجیز، یعنی ڈرپ اور چھڑکاؤ آبپاشی کے نظام کے ذریعے کھیت کی سطح پر پانی کے استعمال کی اثر انگیزی کو بڑھانا ہے۔ حکومت ہند نے ای این اے ایم  شروع کیا، جو ایک الیکٹرانک تجارتی پورٹل ہے جو کسانوں کے لیے موجودہ زرعی پیداوار مارکیٹ کمیٹی  منڈیوں کے درمیان نیٹ ورک بناتا ہے۔
انڈین کونسل آف ایگریکلچرل ریسرچ  زراعت میں اختراع، توسیع اور تعلیم کو فروغ دیتی ہے۔ 21-2014 کے دوران مختلف زرعی فصلوں کے لیے کل 1575 فیلڈ فصلوں کی اقسام جاری کی گئیں۔ 21-2014 کے دوران کسانوں کو موبائل کے ذریعے 91.43 کروڑ زرعی مشورے فراہم کیے گئے۔ آئی سی اے آر نے 21-2014 کے دوران مختلف فارم اور کسانوں سے متعلق خدمات پر 187 موبائل ایپس تیار کیں۔ یہ آئی سی اے آر ایپس اب کسان نامی ایک مشترکہ پلیٹ فارم پر مربوط ہیں۔ فارمر فرسٹ  کی پہل اس مدت کے دوران آئی سی اے آر کی طرف سے شروع کی گئی تھی جس میں پیداوار اور پیداواری صلاحیت سے آگے بڑھنے کے لیے کسانوں-سائنسدانوں کے انٹرفیس میں اضافہ کیا گیا تھا۔
مواصلات اور اطلاعاتی ٹیکنالوجی کی وزارت
مواصلات كا محكمہ آفات کے دوران ہنگامی مواصلات کو بڑھانے کے لئے سیل براڈکاسٹ الرٹ سسٹم کی جانچ کرے گا
مواصلات كے محكمے کو یہ اعلان کرتے ہوئے خوشی ہو رہی ہے کہ نیشنل ڈیزاسٹر مینجمنٹ اتھارٹی کے ساتھ مل کر وہ سیل براڈکاسٹ الرٹ سسٹم کی جانچ کرے گا تاكہ آفات کے دوران ہنگامی رابطے کو بڑھایا اور اپنے قابل قدر شہریوں کی حفاظت اور بہبود کو یقینی بنایا جا سكے۔
ہندوستان کے شہریوں اور برادریوں کی حفاظت کے ہمارے مسلسل عہد كے تحت ہر ٹیلی کام سروس فراہم کنندہ كے سیل براڈکاسٹ الرٹ سسٹم کی جانچ كی جا رہی ہے۔ یہ جانچ ملک بھر کے مختلف علاقوں میں وقتاً فوقتاً کی جاءے گی تاكہ مختلف موبائل آپریٹروں اور سیل براڈکاسٹ سسٹم کی جگہ پر موجود سسٹموں کی ایمرجنسی الرٹ نشریاتی صلاحیتوں کی کارکردگی اور تاثیر کا اندازہ لگایا جا سكے۔
سیل براڈکاسٹ الرٹ سسٹم ایک جدید ترین ٹیکنالوجی ہے جو ہمیں ایک مخصوص جغرافیائی علاقے کے اندر تمام موبائل آلات پر قطع نظر اس کے کہ وصول کنندہ رہائشی ہیں یا ویزیٹر ڈیزاسٹر مینجمنٹ کے لیے اہم اور وقت کے لحاظ سے حساس پیغامات بھیجنے کی اجازت دیتا ہے۔یہ اہم ہنگامی معلومات كی بروقت زیادہ سے زیادہ لوگوں تک رساءی كو یقینی بناتا ہے۔ اس کا استعمال سرکاری ایجنسیوں اور ہنگامی خدمات کے ذریعے عوام کو ممکنہ خطرات سے آگاہ کرنے اور نازک حالات کے دوران انہیں باخبر رکھنے کے لیے کیا جاتا ہے۔ سیل براڈکاسٹ عام طور پر ایمرجنسی الرٹس فراہم کرنے کے لیے استعمال کیا جاتا ہے: مثلاً شدید موسمی انتباہات ،عوامی تحفظ کے پیغامات، انخلاء کے نوٹس اور دیگر اہم معلومات۔
جانچ کے دوران لوگوں كو اپنے موبائل آلات پر نقلی ہنگامی اچوكسی كی اطلاعات مل سكتی ہیں۔ ہم یقین دلاتے ہیں کہ یہ انتباہات منصوبہ بند جانچ کے عمل کا حصہ ہیں اور کسی حقیقی ایمرجنسی کی نشاندہی نہیں کرتے ہیں۔ كنفیوزن سے بچنے کے لیے ہر ٹیسٹ الرٹ پر واضح طور پر "سیمپل ٹیسٹنگ میسیج" کا لیبل لگایا جائے گا۔
وزیراعظم کا دفتر
وزیر اعظم نے گولڈمین ساکس کے بورڈ اراکین اور کلیدی قیادت سے ملاقات کی
وزیر اعظم جناب نریندر مودی نے گولڈمین ساکس کے بورڈ اراکین اور کلیدی قیادت سے ملاقات کی۔
وزیر اعظم نے ٹوئیٹ کیا:
’’گولڈمین ساکس @GoldmanSachs کے بورڈ اراکین اور کلیدی قیادت کے ساتھ بارآور تبادلہ خیالات کیے۔ حال ہی میں کی گئیں اصلاحات اور کاروبار کے موافق حالات کے بل بوتے پر نمو کے لیے پیدا ہوئے بھارت کے وسیع مضمرات کو اجاگر کیا۔ ساتھ ہی اس بارے میں بھی بات کی کہ بین الاقوامی کمپنیوں کے لیے بھارت کس طرح مختلف مواقع پیش کرتا ہے۔‘‘
وزیراعظم کا دفتر
وزیر اعظم نے یوم جمہوریہ تقریبات میں رونق افروز ہونے کے لیے صدر عبدالفتاح السیسی کا شکریہ ادا کیا
وزیر اعظم جناب نریندر مودی نے اس سال کی یوم جمہوریہ تقریبات میں رونق افروز ہونے کے لیے عرب جمہوریہ مصر کے صدر عبدالفتاح السیسی کا شکریہ ادا کیا۔صدر سیسی بھارت کی 74ویں یوم جمہوریہ تقریبات کے مہمان خصوصی تھے۔
وزیر اعظم نے ٹوئیٹ کیا:
’’میں صدر عبدالفتاح السیسی کا شکر گزار ہوں کہ انہوں نے اپنی مبارک موجودگی کے ساتھ اس سال کی یوم جمہوریہ تقریبات کو رونق بخشی۔ @AlsisiOfficial ‘‘
جل شکتی وزارت
اسکولوں، آنگن واڑی مراکز اور آشرم شالوں کو پینے کے قابل نل کا پانی ترجیحی بنیاد پر فراہم کرنے کی مہم
دو اکتوبر 2020 کو اسکولوں، آنگن واڑی مراکز، آشرم شالوں وغیرہ میں ترجیحی بنیاد پر پینے کے قابل پانی کی فراہمی کے لئے ایک خصوصی مہم شروع کی گئی۔ اس کے نتیجے میں ملک کے 8.50 لاکھ  اسکولوں اور 8.73 لاکھ  آنگن واڑی مراکز میں نل کے پانی کی فراہمی عمل میں آگئی ہے۔ مہم کے تحت اضلاع میں ہونے والی پیشرفت کی ریاست / مرکزی خطہ وار تفصیلات جے جے ایم ڈیش بورڈ پر عوامی دسترس میں ہیں اور ان تک ذیل کے پتے پر رسائی حاصل کی جاسکتی ہے:
https://ejalshakti.gov.in/jjmreport/JJMIndia.aspx
اسکولوں، آنگن واڑی مراکز، آشرم شالوں وغیرہ میں پینے کے صاف پانی کی فراہمی کی یہ خصوصی مہم جل جیون مشن کا حصہ ہے۔ اس لئے حکومتِ ہند کی جانب سے مہم کے لئے کوئی علیحدہ فنڈ مختص نہیں کیا گیا ہے۔
جل جیون مشن کے تحت موجودہ رہنما خطوط کے مطابق پینے کے صاف پانی کی فراہمی کو یقینی بنانے کے لئے بی آئی ایس 10500 کو اپنایا جانا ہے۔ اور ریاستوں/ مرکز کے زیر انتظام علاقوں کو مشورہ دیا گیا ہے کہ وہ سال میں ایک بار کیمیکل اور فزیکل پیرامیٹرز کے لئے پینے کے پانی کے ذرائع کی جانچ کریں۔ اور بیکٹیریاولوجیکل پیرامیٹرز کے لیے ایسا سال میں دو بار کریں۔
ریاستوں اور مرکز کے زیر انتظام علاقوں کو پانی کے معیار کی خاطر پانی کے نمونوں کی جانچ کرنے کے لئے اور پینے کے پانی کے ذرائع کے نمونے جمع کرنے، رپورٹنگ کرنے، نگرانی اور دیکھ بھال کے لئے ایک آن لائن جے ایم ایم واٹر کوالٹی مینجمنٹ انفارمیشن سسٹم پورٹل تیار کیا گیا ہے، جو جے ایم ایم ڈیش بورڈ پر عوامی دسترس میں ہے اور اس پر بھی رسائی حاصل کی جا سکتی ہے:
https://neer.icmr.org.in/website/main.php
ریاستوں اور مرکز کے زیر انتظام علاقوں کو مشورہ دیا گیا ہے کہ ہر گاؤں میں وہ مقامی کمیونٹی جیسے آشا کارکنان، ہیلتھ ورکرز، وی ڈبلیو ایس سی ممبران، اساتذہ وغیرہ کےپانچ لوگوں کو ترجیحی طور پر خواتین کو شناخت کریں اور تربیت دیں جو گاؤں کی سطح پر یعنی گرام پنچایت کی عمارت، اسکول، آنگن واڑی مراکز، صحت کے مراکز، فلاح و بہبود کے مراکز وغیرہ میں ایف ٹی کے / بیکٹیریاولوجیکل وائل کا استعمال کرتے ہوئے پانی کے معیار کی جانچ کریں۔
یہ اطلاع جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں فراہم کی۔
قانون اور انصاف کی وزارت
جسٹس راجیش بندل جموں و کشمیر اور لداخ کے مرکز کے زیر انتظام خطوں کے مشترکہ ہائی کورٹ کے چیف جسٹس کے فرائض سرانجام دیں گے
صدر جمہوریہ، ہند نے دستور ہند کے آرٹیکل 223 کے ذریعہ دیئے گئے اختیارات کا استعمال کرتے ہوئے جموں و کشمیر اور لداخ کے مرکز کے زیر انتظام خطوں کے مشترکہ ہائی کورٹ کے سینئر ترین جج شری جسٹس راجیش بندل کا 09 دسمبر 2020 سے اس ہائی کورٹ کے چیف جسٹس کے عہدے پر تقرر کیا ہے۔ ان کی یہ تقرری جموں وکشمیر اور لداخ کے مرکز کے زیر انتظام خطوں کے مشترکہ ہائی کورٹ کی چیف جسٹس کماری گیتا متل کے عہدے سے سبکدوشی کے نتیجے میں ہوئی ہے۔ محکمہ انصاف کے ذریعہ آج اس سلسلے میں ایک نوٹیفکیشن جاری کیا گیا ہے۔
شری جسٹس راجیش بندل کی پیدائش 16 اپریل 1961 کو ہوئی تھی۔ انہوں نے بی کام، ایل ایل بی کی پڑھائی کی ہے۔ ایک وکیل کی حیثیت سے ان کا اندراج 14 ستمبر 1985 کو کیا گیا تھا۔ اس کے بعد انہوں نے پنجاب اور ہریانہ ہائی کورٹ اور سنٹرل ایڈمنسٹریٹیو ٹریبونل میں ٹیکسیشن، آئینی ، سول اور خدمت کے معاملات میں پریکٹس کی۔ ٹیکسیشن کے معاملات میں انہیں مہارت حاصل ہے۔ انہیں 22 مارچ 2006 کو پنجاب اور ہریانہ ہائی کورٹ کا مستقل جج مقرر کیا گیا تھا۔ انھیں 19 نومبر 2018کو جموں وکشمیر ہائی کورٹ میں ٹرانسفر کردیا گیا تھا۔
وزارت خزانہ
سرکاری سیکٹر کے بینک افسروں کی تربیت میں بنیادی تبدیلی
مرکزی وزیر خزانہ نے سرکاری سیکٹر کے بینکوں کے افسروں کے لئے ابتدائی اور وسط سطح کی تربیت کے لئے احتیاطی نگرانی سے متعلق ماڈیول سمیت یکساں تربیتی پروگرام کا آغاز کیا
نئی دہلی یکم اکتوبر 2020/ خزانہ اور کارپوریٹ امور کی مرکزی وزیر محترمہ نرملا سیتا رمن نے آج سرکاری سیکٹر کے بینکوں کے افسروں کے لئے ابتدائی اور وسط سطح کی تربیت کے لئے احتیاطی نگرانی سے متعلق ماڈیول سمیت ایک یکساں تربیتی پروگرام کا آغاز کیا۔ اس موقع پر ورچولی طور سے ایک تقریب کا اہتمام کیا گیا جس میں وجیلنس کے اعلیٰ کمشنر جناب سنجے کوٹھاری نے شرکت کی اس کے علاوہ ہندوستانی بینکوں کی ایسوسی ایشن اور پبلک سیکٹر کے بینکوں کے افسروں کی ایسو سی ایشن کے اعلیٰ مینجمنٹ اور مالی خدمات کے محکمہ کے سینئر افسروں نے شرکت کی۔
یکساں تربیتی نظام کے لیے نصاب سینٹرل وجیلنس کمیشن اور بینک کے مینجمنٹ سمیت تمام شراکتداروں کے مشورے سے ڈیزائن کیا گیا ہے۔ اس یکساں نظام میں کہا گیا ہے کہ تربیت کو معیاری اور ادارہ جاتی بنایا جائے۔ جو افسروں کے نوکری جوائن کرنے کے وقت انھیں دی گئی ہے اور بعد میں ان کے کیرئر کے وسط سطح میں دی گئی ہے۔ اس تربیت کا مقصد بینک کے افسروں کو بینکنگ کے ضابطے اور طریقہ کار کو صحیح ڈھنگ سے سمجھنے میں مدد فراہم کرنا ہے۔ ساتھ ہی ساتھ ان کمیوں سے بچانا ہے جس کے قحط نگرانی سے جڑے معاملے بڑھتے ہیں۔
وزیر خزانہ نے امید ظاہر کی کہ اس پہل سے بینک افسران اپنی ذمہ داریوں کو صحیح ڈھنگ سے اور ایمانداری سے نمٹنے میں اہل ہوسکیں گے۔ ضابطوں اور طریقہ کار کی بیداری کی کمی کی وجہ سے غیر ارادی غلطیاں کئے بغیر اپنے فرائض کو بخوبی نبھا سکیں گے۔ انھوں نے مزید کہا کہ اس پہل کی مدد سے ہم نوجوان بینک افسروں کو مستقبل میں قیادت کرنے کا اہل بناسکیں گے۔ ایسے تربیتی پروگراموں سے بینک افسروں کو بینک اور مالی منصوبوں کی بہتر جانکاری اور سمجھ ہوگی۔ ابھرتی ہوئی نئی تکنیک کا انھیں علم حاصل ہوگا اعدادوشمار کے نئے بندوبست سے جڑے ہنر سیکھنے میں مدد ملے گی۔ٹیم اسپرٹ اور اخلاقیات کا جذبہ فروغ پاسکے گا اور ان میں مثبت تبدیلی رونما ہوگی۔
محترمہ سیتا رمن نے زور دیتے ہوئے کہا کہ اس کے نتیجے میں بینک گراہکوں کو بھی فائدہ ہوگا ساتھ ہی ساتھ تربیت یافتہ افسران اپنی بینک کی ضرورتوں کو بہتر ڈھنگ سے سمجھیں گے اور انھیں خدمات فراہم کریں گے۔اس سے ان کا بینکنگ تجربہ بہتر ہوگا۔
وزیر خزانہ نے بینک مینجمنٹ سے کہا کہ وہ اس اقدام کی اہمیت کو سمجھیں اور اسے کامیاب بنانے میں کوئی کسر باقی نہ رکھیں۔
سٹرک ٹرانسپورٹ اور شاہراہوں کی وزارت
قومی شاہراہوں پر الیکٹرک گاڑیوں کے چارجنگ اسٹیشن
نئی دلّی ،22 دسمبر/ سڑک ٹرانسپورٹ اور شاہراہوں کی وزارت کے ذریعے الیکٹرک موٹر گاڑیوں کو اپنانے اور متبادل ایندھن کے استعمال کے مقصد سے پچھلے دو سال کے دوران کئے گئے اقدامات مندرجہ ذیل ہیں :
سڑک ٹرانسپورٹ اور شاہراہوں کی وزارت نے 2 اگست ، 2021 ء کو جی ایس آر 525  کے ذریعے رجسٹریشن سرٹیفکیٹ اور نئے رجسٹریشن کے لئے بیٹری سے چلنے والی موٹر گاڑیوں کو فیس کی ادائیگی سے مستثنیٰ کر دیا ہے ۔
سڑک ٹرانسپورٹ اور شاہراہوں کی وزارت نے بغیر بیٹری والی الیکٹرک موٹر گاڑیوں  کی فروخت اور رجسٹریشن سے متعلق تمام ریاستوں اور مرکز کے زیر انتظام علاقوں کو 12 اگست ، 2020 ء کو ایڈوائزری جاری کی ہے ۔
سڑک ٹرانسپورٹ اور شاہراہوں کی وزارت نے ایم 85  اور ڈی – میتھائل ایتھر  گاڑیوں ، ہائیڈروجن کے ایندھن والے سیل کی گاڑیوں ، ہائیڈروجن سی این جی ، ایتھانول 12 ، ایتھانول 15 اور ایتھانول 20 کے معیارات سے متعلق مختلف ضابطے / ریگولیشن اور ایتھانول اور اس کی گیسولین میں آمیزش کے تحفظ کے لئے روڈمیپ نوٹیفائی کیا ہے ۔
الیکٹرک گاڑیوں کے چارجنگ اسٹیشن وے سائیڈ ایمنٹیز  تیار کرنے والوں کے ذریعے فراہم کی جائیں گے ، جنہیں نیشنل ہائی وے اتھارٹی آف انڈیا کے ذریعے ٹھیکہ دیا جا رہا ہے ۔ این ایچ اے آئی پہلے ہی ، اس طرح کی 39 سہولیات کو منظوری دے چکی ہے اور اس طرح کی 103 تجاویز بولی لگانے کے مرحلے میں ہیں ۔ اس کے علاوہ ، ڈبلیو ایس اے کے اضافی مقامات کو بھی اتھارٹی کے ذریعے نیلامی کے لئے پیش کیا جائےگا ۔ جن کو پہلے ہی ٹھیکہ دیا جا چکا ہے ، اُن کا کام مالی سال 23-2022 ء کے آخر تک مکمل ہونے کی امید ہے ۔
بھاری صنعتوں کی وزارت نے سرکاری تنظیموں / سرکاری سیکٹر کی کمپنیوں   / سرکاری ڈسکوم / تیل کے سیکٹر کی سرکاری کمپنیوں اور اسی طرح کی دیگر سرکاری / پرائیویٹ کمپنیوں کو عوامی الیکٹرک گاڑیوں کی چارجنگ کا بنیادی ڈھانچہ ایکسپریس وے اور قومی شاہراہوں پر فیم انڈیا اسکیم کے دوسرے مرحلے کے تحت تجاویز طلب کی ہیں ، جس میں ای ای ایس ایل اور کنورجنس انرجی سروسز لمیٹیڈ کو 16 قومی شاہراہوں / ایکسپریس وے پر ای وی چارجنگ اسٹیشن قائم کرنے کا کام سونپا گیا ہے ۔
مذکورہ تجویز میں ای ای ایس ایل کو سہولت دینے کی خاطر این ایچ اے آئی نے ای ای ایس ایل کے ساتھ ایک مفاہمت نامے پر دستخط کئے ہیں ۔ اس مفاہمت نامے کے مطابق این ایچ اے آئی ٹول پلازا کے قریب ای وی اسٹیشنوں کے لئے اور عمارت کے لئے زمین فراہم کرے گا ۔ یہ زمین ای ای ایس ایل کو مفت فراہم کی جائے گی ، جس کی مدت کا فیصلہ این ایچ اے آئی کرے گا ۔
اس کے علاوہ ، بجلی کی وزارت نے 14 دسمبر ، 2018 ء کو جاری ایک میمورنڈم کے ذریعے الیکٹرک گاڑیوں کا چارجنگ بنیادی ڈھانچہ تیار کرنے سے متعلق رہنما خطوط شایع کئے ہیں ۔ ان رہنما خطوط پر یکم اکتوبر ، 2019 ء کو نظر ثانی کی گئی ۔ یہ رہنما خطوط دو چارجنگ پوائنٹ کے درمیان فاصلے اور چارجنگ بنیادی ڈھانچے میں الیکٹرک گاڑیوں کی آمد و رفت سے متعلق ضابطے مقرر کرتے ہیں ۔
مذکورہ معلومات ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14663
(Visitor Counter : 103
وزارت خزانہ
’4.56 فیصد’جی ایس 2023 ‘ ،  نیو جی ایس 2029، ’ 6.54 فیصد جی ایس 2032 ’اور  ’6.95 فیصد جی ایس 2061’ کے فروخت کے لیے نیلامی 
بھارت سرکار نے قیمت پر مبنی نیلامی کے ذریعے یکساں قیمت کا طریقہ استعمال کرتے ہوئے مشتہر شدہ رقم 4000 کروڑ روپئے  کے لیے ‘4.56 فیصد جی ایس 2023‘،  فائدے پر مبنی نیلامی کے ذریعہ یکساں قیمت کا طریقہ استعمال کرتے ہوئے مشتہر شدہ رقم 7000 کروڑ روپئے  کے لیے نیو جی ایس 2029،  قیمت پر مبنی نیلامی کے ذریعہ یکساں قیمت کا طریقہ استعمال کرتے ہوئے مشتہر شدہ رقم 13000 کروڑ کے لئے ’6.54 فیصد گورنمنٹ سکیورٹی 2032‘ اور قیمت پر مبنی نیلامی کے ذریعے کثیر قیمت کا طریقہ استعمالل کرتے ہوئے مشتہر شدہ رقم 9000 کروڑ روپئے  کے لیے’6.95 فیصد گورنمنٹ سکیورٹی 2061‘ کی فروخت  کا اعلان کیا ہے۔ بھارت سرکار کو یہ اختیار ہوگا کہ وہ متذکرہ بالا تمام تمسکات میں سے ہر ایک کے لئے 2000کروڑ روپئے تک کا فاضل سبسکرپشن اپنے پاس رکھ سکتی ہے۔ نیلامی کی کارروائی ریزروبینک آف انڈیا ، ممبئی آفس، فورٹ ممبئی کے ذریعے 13 اپریل 2022  کے دن انجام دی جائے گی ۔
سکیورٹیز کی فروخت کی مشتہر شدہ رقم کا 5 فیصد تک ، سرکاری تمسکات کی نیلامی سے متعلق غیر مقابلہ جاتی نیلامی سہولت کی اسکیم کے مطابق مجاز افراد اور اداروں کو الاٹ کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں طرح کی بولیاں 13 اپریل 2022 کو ریزروبینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جائیں۔ غیر مقابلہ جاتی بولیاں صبح ساڑھے دس بجے سے گیارہ بجے کے دوران اور مقابلہ جاتی بولیاں صبح ساڑھے دس بجے سے ساڑھے گیارہ بجے کے دوران جمع کی جائیں ۔
نیلامی کے نتائج کا اعلان 13 اپریل 2022  کو کیا جائے گا اور نیلامی میں کامیاب بولی لگانے والوں کی طرف سے ادائیگی 18 اپریل 2022  کو کرنی ہوگی۔
یہ سکیورٹیز ریزرو بینک آف انڈیا کے سرکولر نمبر آر بی آئی / 2018-19/ 25 مورخہ 24 جولائی 2018  اس کے ذریعہ جاری کردہ ’مرکزی حکومت کی سکیورٹیز میں وین ایشوڈ ٹرانزیکشن‘ سے متعلق رہنما خطوط کے مطابق ’ وین ایشوڈ ‘ ٹریننگ کے لئے اہل ہوں گی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 4088
(Visitor Counter : 69
سائنس اور ٹیکنالوجی کی وزارت
سی ایس آئی آر –پٹرولیم کے ہندوستانی ادارے نے آج اپنے احاطے میں اپنا 64 واں یوم تاسیس اور ڈاکٹر بی آر امبیڈ کر کی جینتی منائی
اس پروگرام کو سی ایس آئی آر – آئی آئی پیز کے ‘‘ون ویک ون لیب’’ مہم کے ایک حصے کے طورپر منعقد کیا گیا ، جہاں او این جی سی گروپ کے صدر جناب ارون کے سنگھ نے مہمان خصوصی کے طور پر پر وگرام کی رونق بڑھائی اور راجپور کے رکن اسمبلی جناب کھجان داس مہمان اعزازی تھے
اس پر وگرام کا افتتاح بھارت رتن ڈاکٹر بھیم راؤ امبیڈ کر کوخراج عقیدت پیش کرنے کے ساتھ کیا گیا ۔اس کے بعد درج فہرست ذات / درج فہرست قبائل کے ملازمین کی فلاح وبہبود کی کمیٹی کے صدر جناب جگدیش کمار نے ڈاکٹر بھیم راؤ امبیڈکر کی زندگی اور ان کی حصولیابیوں پر منفرد خطا ب کیا ۔ سی ایس آئی آر – آئی آئی پیز کے ڈائریکٹر ڈاکٹر انجن رے نے مہمانوں کا خیر مقدم کیا اور ون ویک ون لیب مہم کے حصے کے طورپر تیار کئے گئے پروگراموں کے بارے میں بتایا ۔انہوں نے ہندوستان کے پہلے ڈی میتھنال پلانٹ ، ایف ٹی ایل اور اپ اسٹریم لیب جیسی نئی سہولیات کی اہمیت کے بارے میں بھی بتایا ،جن کا افتتاح اس مبارک دن پر کیا جائے گا۔
-
سینئر پرنسپل سائنسداں ڈاکٹرسمن لتا جین نے اس ادارے کی حصولیابیاں اور مستقبل کے اہم شعبوں کے بارے میں بتایا جیسا کہ کچے تیل سے لے کر پیٹرو کیمکلز ، سی سی یو ایس اور توانائی کی کارکردگی اوردرآمد فوسل کچے مال کے بجائے مقامی طورپر دستیاب گھریلو کاربن کے وسائل کا استعمال کرنا ۔ انہوں نے یہاں موجود معزز افراد کو یہ بھی بتایا کہ سی ایس آئی آر – آئی آئی پی پہلی ایسی سی ایس آئی آر لیباریٹری ہے ،جس نے مناسب فضلہ کے بندوبست کے لئے ‘ 4آر ’  کی حکمت عملیوں کو اپناکر ایکو کیمپس قائم کیا ہے ۔
جناب کھجان داس نے خواتین کی ترقی اور دلتوں کی سماجی آزادی کے لئے ڈاکٹر بھیم راؤ امبیڈ کر کی جدوجہد اور کوششوں کو یاد کیا ۔ انہوں نے باباصاحب کو بعد از مرگ بھارت رتن دینے کے اعزاز کے لئے بھارت کے سابق وزیر اعلیٰ آنجہانی اٹل بہاری واجپئی کی بھی ستائش کی ۔انہوں نے نہ صرف سائنسی حصولیابیوں بلکہ سماج اور عام لوگوں کے لئے حصہ داری کے تعاون کی ستائش کی ۔ انہوں نے اس ادارے کے مستقبل اور حصولیابیوں کے نیک خواہشات پیش کیں۔
بعد میں سینئر پرنسپل سائنسداں ڈاکٹر سنیل پاٹھک نے سی ایس آئی آر- این ای ای آر آئی ، ناگپور کے تعاون سے سی ایس آئی آر – آئی آئی پی کے ذریعہ تیار کردہ جی ایس آئی میپنگ ایپ کی نمائش کی۔
او این جی سی گروپ کے صدر جناب ارون کمارسنگھ نے اپنے خطاب میں کہا کہ حالیہ دور میں سائنس اور ٹکنالوجی نے ہمارے سماج میں اہم کردار ادا کیا ہے ۔ انہوں نے گوگل سرچ کی مثال دی ، جو کسی کے بھی درجے کے قطع نظر اسے فور ی جانکاری فراہم کرسکتا ہے۔انہوں نے یہ بھی ذکر کیا کہ اگلے 30 برسوں میں ڈیمو گرافک ،ڈجیٹلائزیشن، ڈ ی کاربونائزشن اور ڈی گلوبائزیشن  جیسے 4ڈی پر عمل کرکے ملک کی ترقی ہوگی۔ انہوں نے کہا کہ ملک کی خود انحصاریت کے لئے ہندوستان کے پاس خام مال کو کیمکلز اور غیرروایتی اور قابل تجدید توانائی کے وسائل میں تبدیل کرنے کے زبردست مواقع ہیں۔ انہوں نے کہا کہ آئی آئی پی ‘کروڈ ٹو پیٹ کیم ’  پر کام کرسکتا ہے اور توانائی کی شدت کو کم کرنے کے لئے توانائی سے موثر عمل کو تیار کرسکتا ہے، جو کاربن فٹ پرنٹس کو کم کرنے میں مدد کرے گا۔
آخر میں سی ایس آئی آر-آئی آئی پی کے انتظامی افسر جناب سی اے بودھ نے سب کا شکریہ ادا کیا ۔ادارے کے سینئر ہندی افسر جناب سومیشور پانڈے نے پروگرام کی نظامت کی ۔
وزیراعظم کا دفتر
وزیراعظم نے پروفیسر چترا گھوش کے انتقال پر غم کا اظہار کیا
وزیراعظم جناب نریندر مودی نے پروفیسر چترا گوش کے انتقال پر رنج و غم کا اظہار کیا ہے۔
اپنے ایک ٹوئٹ میں وزیراعظم نے کہا ، ‘‘پروفیسر چترا گھوش نے تعلیم کے شعبے اور کمیونٹی سروس میں بیش قیمتی خدمات انجام دیے۔ مجھے ان کے ساتھ وہ ملاقات یاد ہے، جب ہم نے نیتا جی بوس سے متعلق فائلوں کی غیردرجہ بندی سمیت مختلف موضوعات پر بات کی تھی۔ ان کے انتقال سے صدمہ میں ہوں۔ ان کی فیملی کو تعزیت پیش کرتا ہوں۔ اوم شانتی۔’’
امور صارفین، خوراک اور عوامی تقسیم کی وزارت
مرکز نے 30 ستمبر 2023 تک قرض کی تقسیم/ ایتھنول پروجیکٹوں کی تکمیل کے لئے مقررہ وقت میں توسیع کی ہے
ایتھنول کی پیداواری صلاحیت اب تک کی بلند ترین سطح 1,244 کروڑ لیٹر تک پہنچ گئی ہے
ڈسٹلریز نے 11 جون 2023 تک تیل مارکیٹ کمپنیوں کو 310 کروڑ لیٹر ایتھنول سے زیادہ کی سپلائی کی
ایتھنول پروجیکٹس کے لیے توسیع شدہ ٹائم لائن زرعی معیشت کو فروغ دیتی ہے، فوسل ایندھن پر انحصار کم کرتی ہے، زرمبادلہ بچاتی ہے، اور فضائی آلودگی کو کم کرتی ہے
'ایتھنول کی پیداواری صلاحیت کو بڑھانے کے لیے شوگر ملوں کو مالی امداد دینے کی اسکیم' کے تحت، مرکزی حکومت نئی ڈسٹلریز قائم کرنے/موجودہ ڈسٹلریز کی توسیع اور جلانے والے بوائلرز کی تنصیب یا کسی بھی طریقے کی تنصیب کے لیے جیسا کہ مرکزی آلودگی کنٹرول بورڈ نے زیرو لیکویڈ ڈسچارج کی منظوری دی ہے، ملوں کو بینکوں کے ذریعے نرم قرض فراہم کرتی ہے۔ حکومت ادا کیے گئے قرض کے لیے سود میں رعایت برداشت کرتی ہے۔ مرکزی حکومت نے 2021- 2018 کے دوران نوٹیفائی کردہ تمام اسکیموں کے سلسلے میں قرضوں کی تقسیم کے وقت مقررہ کو 30 ستمبر 2023 تک بڑھانے کا فیصلہ کیا ہے۔
ایتھنول پراجیکٹس سے متعلق اسکیموں کے لیے قرضوں کی تقسیم کی پچھلی ٹائم لائن 31 مارچ 2023 تک تھی۔ تاہم، قرض کی درخواستوں پر کارروائی کرنے اور متعدد ایجنسیوں کے ساتھ ہم آہنگی کے متعدد چیلنجوں کی وجہ سے، پراجیکٹ کے حامی بینکوں / مالیاتی اداروں سے قرض کی ادائیگی کے لیے مقررہ وقت کی پابندی کرنے سے قاصر تھے۔ وہ دی گئی ٹائم لائن میں پراجیکٹس کو مکمل کرنے سے قاصر تھے۔ لہٰذا، 2021-2018 کے دوران پہلے اعلان کردہ سود میں رعایتی اسکیموں کے تحت قرضوں کی تقسیم کے لیے ٹائم لائن میں توسیع کی ضرورت ہے۔ حکومت 6فیصد سالانہ شرح پر سود کی رعایت کی شکل میں یا بینکوں کے ذریعے چارج کی جانے والی شرح سود کا 50فیصد جو بھی کم ہو، بینکوں کے ذریعے پانچ سال کے لیے بڑھائے جانے والے قرضوں پر ایک سال کی مہلت سمیت مالی امداد فراہم کر رہی ہے۔
مرکزی حکومت کا مقصد ایتھنول کی پیداوار میں اضافہ کرنا ہے اور ایتھنول بلینڈڈ ود پیٹرول  پروگرام کے لیے ایتھنول کی سپلائی بھی کرنا ہے، خاص طور پر اضافی موسم میں۔ حکومت کی پالیسی میں تبدیلیوں سے مولاسس پر مبنی ڈسٹلریز کی صلاحیت میں غیر معمولی اضافہ ہوا ہے، جو 2014 میں 215 کروڑ لیٹر سے بڑھ کر گزشتہ 9 سالوں میں متاثر کن 811 کروڑ لیٹر تک پہنچ گئی ہے۔ ہندوستان کی اناج پر مبنی ڈسٹلریز نے 2013 میں 206 کروڑ لیٹر سے 433 کروڑ لیٹر تک صلاحیت میں نمایاں نمو دیکھا۔ لہذا، قومی ایتھنول کی پیداواری صلاحیت 2023 میں 1244 کروڑ لیٹر تک پہنچ گئی۔ 14- 2013 میں، آئل مارکیٹنگ کمپنیوں  کو ایتھنول کی سپلائی 1.53فیصد کی ملاوٹ کی سطح کے ساتھ 38 کروڑ لیٹر تھی۔ سال 21- 2020 تک، او ایم سیز کو ایندھن گریڈ ایتھنول کی پیداوار اور فراہمی میں 8 گنا اضافہ ہوا ہے۔
ہندوستان نے ای ایس وائی 2020-21 میں 408 کروڑ لیٹر ایتھنول کے ساتھ ایک تاریخی سنگ میل عبور کیا ہےاور 10.02فیصد کی ملاوٹ کی شرح حاصل کی ہے۔ 11جون2023 تک، ای ایس وائی 2022-23 میں 310 کروڑ لیٹر ملاوٹ ریکارڈ کی گئی، جو 11.70فیصد ملاوٹ تک پہنچ گئی۔ موجودہ ای ایس وائی 2021-22 کا ہدف 12فیصد ملاوٹ ہے۔ 2025 تک 20 فیصد ملاوٹ حاصل کرنے کے لیے ایتھنول کی پیداواری صلاحیت کو 1700 کروڑ لیٹر تک بڑھانے کی ضرورت ہے۔
ایتھنول پراجیکٹس کے لیے ٹائم لائن میں توسیع کے فیصلے سے زرعی معیشت کو فروغ دینے، درآمد شدہ فوسل فیول پر انحصار کم کرنے، خام تیل کے درآمدی بلوں کی وجہ سے زرمبادلہ کی بچت اور فضائی آلودگی کو کم کرنے کے وژن کے ساتھ ایتھنول کی پیداواری صلاحیتوں کو مزید بڑھانے میں مدد ملے گی۔